He repassat el que vaig dir d'Inferno. Potser em vaig passar una mica. Parlava en relació a la publicitat que se'n fa. No ben bé un Inferno, la pel·lícula. Bons efectes especials, però la trama, per mi, agafada amb pinces. El que sí vaig agrair va ser que amb un parell d'hores es pulissin sis-centes pàgines. Pensa que les dues-centes primeres pàgines del llibre, als deu minuts de la pel·li ja han passat i això s'agraeix. Crec que tranquil·lament, amb la meitat de les pàgines, Dan Brown ens ho podia haver explicat i en canvi descriu minut a minut totes les passes del personatge i la seva partenaire. Innecessàriament, penso. M'admira que autors de renom - i a més a mi les novel·les El codi da Vinci i Angels i dimonis em van agradar- no sàpiguen , o no vulguin, fer salts temporals. Arribo a la conclusió que només es tracta d'omplir pàgines.